钦定古今图书集成/明伦汇编/闺媛典/第353卷 > 《新入姬人应令》江总
## 钦定古今图书集成/明伦汇编/闺媛典/第353卷 > 《新入姬人应令》江总

“洛浦流风漾淇水，秦楼初日度阳台。玉轶轻轮五香
散，金灯夜火百花开。非是妖姬渡江日，定是神女隔
河来。来时向月别姮娥，别泪清吹悲箫史。数钱拾翠
争佳丽，拂红点黛何相似。本持纤腰惑楚宫，暂回舞
袖惊吴市。新人羽帐挂流苏，故人网户织蜘蛛。梅花
柳色春难遍，情来春去在须臾。不用庭中赋《绿草》，但”
愿思著弄明珠。